|  |  |
| --- | --- |
| **Tantárgy** neve: **Játékterápiás ismeretek NBP\_GP172G2** | **Kreditértéke: 2** |
| A tantárgy **besorolása**: **kötelezően választható** |
| **A tantárgy elméleti vagy gyakorlati jellegének mértéke, „képzési karaktere”** **100% gyakorlat** |
| A **tanóra típusa**: **szeminárium** és **óraszáma**: **30** az adott **félévben**,Az adott ismeret átadásában alkalmazandó **további** (*sajátos*) **módok, jellemzők**: Saját élmény szerzése, játékterápiás módszerek megismerése szerepjátékok segítségével. Játékterápiás szakirodalmak és esetismertetések feldolgozása. Hospitálás játékterápiás foglalkozáson. |
| A **számonkérés** módja **gyj.**Az ismeretellenőrzésben alkalmazandó **további** (*sajátos*) **módok:** Évközi számonkérés: tematikus prezentációk készítése kiscsoportban. Év végi számonkérés: korosztály specifikus játékgyűjtemény készítése (választott problématerületnek megfelelően). |
| A tantárgy **tantervi helye**: **5. félév** |
| Előtanulmányi feltételek: **Művészetterápiás alapismeretekNBP\_GP171K3** |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja:** A hallgatók megismertetése a játék, a játszás terápiás hatásával és lehetőségeivel. Elméleti és gyakorlati ismereteik bővítése a játék gyermekkori személyiség fejlődésben betöltött szerepéről, fontosságáról, a játékterápia főbb formáiról, módszereitől. A hallgatók felkészítése a különböző játékterápiás módszerek felhasználási lehetőségeire, korlátaira. **A tantárgy tartalma:*** A játék szerepe a gyermek fejlődésében.
* A gyermekek játékának főbb fejlődési szakaszai: explorációs és mozgásos játék, szimbolikus vagy fantázia játék, utánzó játék, szerepjáték, szabályjáték.
* A játék, mint a gyermekkel való kapcsolat kialakításának nélkülözhetetlen eszköze.
* A játékterápia főbb formái, eszközei, módszerei: egyéni és csoportos játékterápiák, báb-játék, világ-játék, dramatizáló játékok, miliő-játékok, szabadjáték.
* A sérült gyermekek játékának jellemzői.
* A pedagógus szerepe és feladatai a játékok vezetése során.
* A játékterápia felhasználási lehetőségei a gyógypedagógus gyakorlatban, hangsúlyozva a pedagógus kompetenciahatárok betartását.
* Hospitálás játékterápiás foglalkozáson
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:*** Benedek László: *Játék és pszichoterápia*. Magyar Pszichiátriai Társaság, Budapest, 1992.
* 143-264. o. ISBN 963 7124 88 8
* Fenyvesi Lívia: *A játék szerepe a kisgyermekkorban*. In: Dombi A. – Soós K. (szerk.): Fejezetek a kisgyermeknevelés köréből. APC-Stúdió, Budapest, 2010. 128-132. o. ISBN 978 963 9844 06 3
* Kovácsné Bakosi Éva: *A játszóképesség, mint a kisgyermekekkel foglalkozók kulcskompetenciája*. Debreceni Egyetem [Gyermeknevelési és Felnőttképzési Kar](http://www.flaccus.hu/opencms/opencms/Konyvesbolt/Temakoronkent/Temakorok.jsp?kiado=510&elso=0&vegso=10), Hajdúböszörmény, 2008.
* Mérei Ferenc, V. Binét Ágnes: *Gyermeklélektan*. Gondolat Kiadó, Budapest, 2016. 157-181. o. ISBN 978 963 3107 99 7
* Stöckert Károlyné: Kis játékpszichológia. Eötvös József Könyvkiadó, Budapest, 2011. ISBN 978 963 9955 18 9

**Ajánlott irodalom:*** Benedek László: *Játék és pszichoterápia*. Magyar Pszichiátriai Társaság, Budapest, 1992. ISBN 963 7124 88 8
* Polcz Alaine: *Aktív játékdiagnosztika és játékterápia*. Pszichiátriai Rehabilitációs Intézet, 1974. (belső jegyzet)
* Susanna Millar: *Játékpszichológia*. Mecénás Kiskönyvtár, Budapest, 1997. ISBN: 963 8469 66 8
* Takács Bernadett: *Gyermek-játék-terápia*. OKKER Kiadó, Budapest, 2001. ISBN 978 963 9228 05 4
* Tunyogi Erzsébet: *A gyógyító játék*. Pannon Kiadó, Budapest, 1990. ISBN 963 7955 04 6
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **a) tudása*** Ismeri a művészet- és játékpedagógiai, valamint a művészet- és játékterápiás eljárások alapelveit, módszertanát és a kapcsolódó pedagógiai, gyógypedagógiai adaptációs, intervenciós lehetőségeket. Ismeri a fejlesztés, nevelés, integráció és inklúzió területén alkalmazható művészeti intervenciós és művészetterápiás, valamint játékterápiás módszereket és a saját kompetencia szintjén tudja alkalmazni azokat.
* Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit.
* Alapvető ismeretei vannak a fogyatékos személyek fejlődési sajátosságainak és tanulási folyamatainak törvényszerűségeiről, jellemzőiről. Tisztában van a fogyatékos személyek (gyógy)pedagógiájának nevelési/oktatási/fejlesztési/rehabilitációs céljaival, tartalmaival, a folyamatok összefüggéseivel.

**b) képességei*** A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben.
* Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.

**c) attitűdje*** Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára
* Tiszteletben tartja saját és mások kompetencia határait, a team munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja.
* A fogyatékos személyek lehetőségeit figyelembe véve fontosnak tartja a tanulás folyamatainak tudatosítását, az önszabályozott tanulás támogatásához szükséges tudás és képességek megszerzését, a tanulási képességek fejlesztését
* Elkötelezett a fogyatékos személyek fejlődését segítő, pozitívumokra fókuszáló, tanulást, fejlődést támogató értékelés mellett

**d) autonómiája és felelőssége** * A szakirányának megfelelő gyógypedagógiai nevelési-oktatási intézményekben, csoportokban, osztályokban önállóan és felelősséggel látja el az óvodai nevelés, valamint az általános iskola 1-6. évfolyamán (a tanulásban akadályozottak pedagógiája szakirányon és az értelmileg akadályozottak pedagógiája szakirányon: az 1-8. évfolyamon, értelmileg akadályozottak pedagógiája és szomatopedagógia szakirányon: a fejlesztő nevelés-oktatás teljes időtartamában) a nevelési és valamennyi műveltségi területhez tartozó oktatási feladatokat.
* Tudatosan képviseli a gyógypedagógia és határtudományai/társtudományai módszertani kultúráját
* Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű illetve a gyógypedagógiai segítséget igénylő gyermekek, tanulók, felnőttek körében a szakirányának/szakirányainak megfelelő területen/területeken egyéni fejlesztési, habilitációs-rehabilitációs feladatokat lát el.
 |
| **Tantárgy felelőse: Ludányi Balázs, pszichológus, integratív gyerekterapeuta, óraadó** |
| **Tantárgy oktatásába bevont oktató: -** |